
Štatút  SÚŤaže

Príjem a dodanie súťažných vzoriek
Vzorky vín možno záväzne prihlásiť elektronicky pomocou prihlasovacieho systému cez www.vinko.sk, ako aj pomocou priloženej prihlášky. 
Prihlásenie je potrebné urobiťdo 5.Apríla 2018.
Posledný termín dodania súťažných vzoriek vín je 5. APRÍL 2018 na niektoré zo zberných miest:
Pivnica pod hradom

Podzámska 1/888,949 01 Nitra

tel: 0911 109 819
pondelok-sobota 8:00-18:00

                nedeľa 9:00-18:00

VINOCENTRUM

Prostredná 48

Svätý Jur

tel: 0904 563 917
utorok – piatok 17:00-21:00

              sobota 10:00-21:00
Mimo uvedených termínov po telefonickom dohovore kedykoľvek.

WINE HOUSE

OC Vajnoria, Pri starom letisku 2

Bratislava

tel: 0911 109 819
pondelok – nedeľa 09:00 – 21:00

Účastníci zasielajú z každej vzorky po 3 kusy fliaš v plnení 0,75L alebo 1,0L.

Účastníci zasielajú z každej vzorky po 4 kusy fliaš v plnení 0,375L alebo 0,5L.
Každá vzorka musí byť označená týmito údajmi: 

· NÁZOV VÍNA

· ROČNÍK

· PRÍVLASTOK alebo cukornatosť hrozna v oNM  pri zbere

· MENO A ADRESA VYSTAVOVATEĽA

· KATEGÓRIA.

Počet vzoriek od jedného výrobcu je obmedzený na maximálny počet 10.
Účastnícky poplatok za prvých päť vzoriek je 5,-EUR/vzorka. Ďalších 5 vzoriek je  zdarma. Poplatok je nutné zaplatiť najneskôr s odoslaním /dodaním vzorky v hotovosti, alebo na číslo účtu: 

Fio banka 2100528864/8330 IBAN SK8283300000002100528864 SWIFT FIOZSKBAXXX
V prípade neuhradenia účastníckeho poplatku nebude účastník súťaže uverejnený v katalógu súťaže a stráca nárok na všetky ocenenia získané v súťaži.

Organizačný výbor má právo odmietnuť prihlášku po návrhu odbornej komisie v prípade, že vzorky nebudú zodpovedať podmienkam štatútu, resp. ich povaha a kvalita nebudú zodpovedať zámerom a úrovni súťaže.
Zásady hodnotenia vína
Súťažná degustácia sa uskutoční 12.APRÍLA 2018 o 9:00 v priestoroch KD v Nitrianskych Hrnčiarovciach. 

Hodnotenie vín bude anonymné v nasledovných kategóriách: 
I.    VÍNA TICHÉ BIELE SUCHÉ 

II.   VÍNA TICHÉ BIELE OSTATNÉ 

III.  VÍNA TICHÉ RUŽOVÉ 

IV.  VÍNA TICHÉ ČERVENÉ SUCHÉ 

V.   VÍNA TICHÉ ČERVENÉ OSTATNÉ
Jednotlivé vína budú hodnotené 100-bodovým systémom O.I.V. a medzinárodnej únie enológov. 
Hodnotiaca komisia 
Hodnotiace komisie budú zložené z vinohradníckych a vinárskych odborníkov, sommelierov, zástupcov odborných médií a dostatočne skúsených laikov, ktorých vek v čase konania súťaže nebude viac ako 35 rokov. V každej komisii musí byť nadpolovičný počet členov s platným preukazom hodnotiteľa vína.  Každý hodnotiteľ v komisii pracuje a hodnotí vzorky anonymne a samostatne. Účasť členov v komisii je čestná. 

Predsedu hlavnej poroty a predsedov hodnotiacich komisií menuje organizátor súťaže.

Udeľovanie cien a odmien 
Podľa bodového hodnotenia jednotlivými komisiami môžu vína získať nasledovné ocenenia:
· ZLATÁ MEDAILA

· STRIEBORNÁ MEDAILA

· BRONZOVÁ MEDAILA
Organizačný výbor v záujme maximálnej objektivity súťaže nebude vopred oznamovať bodové hranice pre medailové ocenenia. Bodové hranice budú počas súťaže uložené v písomnej podobe v zapečatenej obálke v miestnosti konania súťaže. Obálka bude otvorená a bodové hranice pre medailové ocenenia oznámené po ukončení všetkých hodnotiacich aktivít súťaže.
Organizačný výbor, rešpektujúc medzinárodné odporúčania, môže udeliť z celkového počtu súťažných vín v každej kategórii najviac  30% medailí, ak počet vzoriek, ktoré dosiahli niektoré z medailových umiestnení v kategórii dosiahol nadpolovičnú väčšinu. 
Šampiónom súťaže vín GUSTUS JUVENILIS 2018 sa stane víno určené z víťazov kategórií s najvyšším počtom bodov.
Víťazom kategórie súťaže vín GUSTUS JUVENILIS 2018 sa stane víno určené degustáciou tzv. rozstrelom min. štyroch najlepších vín navrhnutých príslušnými komisiami. Ak sa do rozstrelu dostane víno s iným medailovým ocenením ako zlatým, bude mu toto prisúdené organizátormi súťaže. 
Podmienkou vyhlásenia víťaza kategórie rozstrelom je účasť min. 15 vzoriek vína v kategórii. V opačnom prípade sa víťazom kategórie stáva víno s najvyšším počtom bodov, ktoré však nemôže byť nominované na titul šampión súťaže vín GUSTUS JUVENILIS 2018.
Samolepky GUSTUS JUVENILIS 2018
Samolepky s označením ŠAMPIÓN, VÍŤAZ KATEGÓRIE, ZLATÁ medaila, STRIEBORNÁ medaila, BRONZOVÁ medaila sú ochrannou známkou súťaže GUSTUS JUVENILIS 2018.
Usporiadateľ si vyhradzuje právo na tlač a distribúciu samolepiek s logom GUSTUS JUVENILIS 2018. Usporiadateľ na požiadanie zašle vystavovateľovi samolepky podľa objednávky za vopred stanovenú cenu. 
Záverečné ustanovenia 
Dodané vzorky sa stávajú majetkom organizátora. 

Súťažiaci sa prihlásením zaväzuje, že v prípade získania cien 

"ŠAMPIÓN výstavy",

"VÍŤAZ KATEGÓRIE",

"NAJLEPŠIE ČERVENÉ VÍNO ROČNÍKA 2016 A STARŠIE", dodá najneskôr do prvého dňa výstavy ešte ďalších 6 fliaš z oceneného vína.

 Vyhlásenie výsledkov s možnosťou degustácie súťažných vín sa uskutoční dňa 30. apríla 2018 v  Pivnici pod hradom, Podzámska 1/888,949 01 Nitra o 17:00 hodine. 
Výsledky súťaže GUSTUS JUVENILIS 2018 budú publikované  na www.vinko.sk
 a v katalógu súťaže GUSTUS JUVENILIS 2018.
Organizátori súťaže:


Ing. Ján Rosenberger    0903 419 770


Ing. Peter Czako, PhD. 0903 833 023
gusstus@gmail.com
